Temeljem članka 20. i 21. Zakona o zaštiti prijavitelja nepravilnosti (Narodne novine: 46/22.) i članka 58. Statuta Osnovne škole „Ivan Goran Kovačić“, Lišane Ostrovičke, Školski odbor Osnovne škole „Ivan Goran Kovačić“, Lišane Ostrovičke,, na sjednici održanoj dana 13. lipnja 2022. godine, pod točkom dnevnog reda, jednoglasno je donio

**P R A V I L N I K**

**O UNUTARNJEM PRIJAVLJIVANJU NEPRAVILNOSTI**

**U OSNOVNOJ ŠKOLI „IVAN GORAN KOVAČIĆ“, LIŠANE OSTROVIČKE**

1. ***OPĆE ODREDBE***

***PREDMET I CILJ PRAVILNIKA***

Članak 1.

1. Pravilnikom o unutarnjem prijavljivanju nepravilnosti (u daljem tekstu: Pravilnik) u Osnovnoj školi „Ivan Goran Kovačić“, Lišane Ostrovičke (u daljem tekstu: Škola) uređuje se postupak prijavljivanja nepravilnosti, imenovanje povjerljive osobe i njezina zamjenika, zaštita prijavitelja nepravilnosti od osvete, čuvanje podataka zaprimljenih u prijavi, osiguranje uvjeta za vođenje evidencija o prijavama, poduzimanje mjera radi otklanjanja utvrđenih nepravilnosti te druga važna pitanja u svezi nepravilnosti u Školi.
2. Cilj ovog Pravilnika je učinkovita zaštita prijavitelja nepravilnosti koja uključuje i osiguravanje dostupnih i pouzdanih načina prijavljivanja nepravilnosti.

***RODNA JEDNAKOST***

Članak 2.

Izrazi u ovom Zakonu koji imaju rodno značenje odnose se jednako na muški i ženski rod.

***ZNAČENJE IZRAZA***

Članak 3.

Pojedini pojmovi u ovom Pravilniku imaju sljedeća značenja:

1. ***Nepravilnosti*** su radnje ili propusti koji su protupravni i odnose se na područje primjene i propise navedene u članku 4. Zakona o zaštiti prijavitelja nepravilnosti ili su u suprotnosti s ciljem ili svrhom tih propisa
2. ***Informacije o nepravilnostima***su informacije, uključujući opravdane sumnje, o stvarnim ili mogućim nepravilnostima koje su se dogodile ili su vrlo izgledne u organizaciji u kojoj prijavitelj radi ili je radio ili neposredno treba ili je trebao započeti raditi ili u drugoj organizaciji s kojom je prijavitelj u kontaktu ili s kojom je bio u kontaktu u radnom okruženju, te o pokušajima prikrivanja takvih nepravilnosti.
3. ***Prijavitelj nepravilnosti*** je fizička osoba koja prijavljuje ili javno razotkriva nepravilnosti o kojima je saznala u svom radnom okruženju.
4. ***Prijava ili prijaviti***je usmeno ili pisano prenošenje informacija o nepravilnostima.
5. ***»Radno okruženje****«*su profesionalne aktivnosti u javnom ili privatnom sektoru u okviru kojih, neovisno o prirodi tih aktivnosti, osobe stječu informacije o nepravilnostima i u okviru kojih bi te osobe mogle doživjeti osvetu ako prijave takve nepravilnosti, uključivši situaciju kada je aktivnost u međuvremenu prestala ili neposredno treba ili je trebala započeti.

Takve aktivnosti posebno uključuju:

a) osobe u radnom odnosu

b) osobe koje imaju položaj samozaposlenih osoba

c) imatelje dionica i poslovnih udjela, kao i osobe koje su članovi upravnog, upravljačkog ili nadzornog tijela trgovačkog društva, uključujući neizvršne članove, te volontere i plaćene ili neplaćene vježbenike

d) osobe koje rade pod nadzorom i u skladu s uputama ugovaratelja, podugovaratelja i dobavljača

e) osobe koje na bilo koji način sudjeluju u djelatnostima pravne ili fizičke osobe

1. ***Poslodavac***je tijelo javne vlasti, fizička ili pravna osoba prema zakonu kojim se uređuju radni odnosi, te tijelo javne vlasti, fizička ili pravna osoba kod koje prijavitelj nepravilnosti obavlja profesionalne aktivnosti u radnom okruženju.
2. ***Tijela javne*** *vlasti*su određena odredbama zakona kojim se uređuje pravo na pristup informacijama.
3. ***Obavljanje poslova*** uključuje radni odnos, rad izvan radnog odnosa, volontiranje, vršenje dužnosti, ugovore o djelu, studentske poslove, sudjelovanje u postupcima zapošljavanja u svojstvu kandidata, kao i svako drugo sudjelovanje u djelatnostima Škole.
4. ***Povezane osobe*** su

a) pomagači prijavitelja nepravilnosti

b) srodnici, kolege i sve druge osobe povezane s prijaviteljem nepravilnosti koje bi mogle pretrpjeti osvetu u radnom okruženju

c) pravni subjekti u vlasništvu prijavitelja nepravilnosti, za koje prijavitelji nepravilnosti rade ili s kojima su prijavitelji na drugi način povezani u radnom okruženju.

1. ***Osveta***je svaka izravna ili neizravna radnja ili propust u radnom okruženju potaknuta unutarnjim ili vanjskim prijavljivanjem ili javnim razotkrivanjem, a uzrokuje ili može uzrokovati neopravdanu štetu prijavitelju
2. ***Povjerljiva osoba***je fizička osoba zaposlena kod poslodavca ili treća fizička osoba imenovana od strane poslodavca radi zaprimanja prijava nepravilnosti, komunikacije s prijaviteljem i vođenja postupka zaštite u vezi s prijavom nepravilnosti
3. ***Prijavljena osoba***je tijelo javne vlasti, fizička ili pravna osoba koja je u prijavi ili pri javnom razotkrivanju nepravilnosti navedena kao odgovorna za počinjenje nepravilnosti ili s njom povezana osoba
4. ***Daljnje postupanje***je svaka radnja koju je primatelj prijave nadležan za ispitivanje nepravilnosti ili bilo koje drugo tijelo ili osoba, organizacijska cjelina odnosno tijelo nadležno za postupanje po sadržaju prijave nepravilnosti poduzelo radi procjene točnosti navoda iz prijave i, prema potrebi, rješavanja prijavljene nepravilnosti, uključujući mjere kao što su unutarnja istraga, istraga, progon, mjera za povrat sredstava ili zaključivanje postupka
5. ***Povratna informacija***je pružanje informacija prijaviteljima u vezi s predviđenim ili poduzetim daljnjim postupanjima te o razlozima za takvo daljnje postupanje
6. ***Pomagač prijavitelju nepravilnosti***je fizička osoba koja pomaže prijavitelju nepravilnosti u postupku prijavljivanja u radnom okruženju.

***ZABRANE GLEDE PRIJAVLJIVANJA NEPRAVILNOSTI***

Članak 4.

1. U Školi je zabranjeno svako sprječavanje ili pokušaj sprječavanja prijavljivanja nepravilnosti.
2. U Školi je zabranjeno pokretanje zlonamjernih postupaka protiv prijavitelja nepravilnosti,

 povezanih osoba te povjerljivih osoba i njezinih zamjenika.

***ZABRANA OSVETE***

Članak 5.

(1) Škola se ne smije osvećivati, pokušavati osvećivati ili prijetiti osvetom prijavitelju nepravilnosti, povezanim osobama te povjerljivoj osobi i njezinu zamjeniku zbog prijavljivanja nepravilnosti odnosno javnog razotkrivanja.

(2) Osvetom iz članka 3. točke 10. ovoga Pravilnika osobito se smatraju postupci:

a) privremenog udaljavanja, otkaza, razrješenja ili jednakovrijednih mjera

b) degradiranja ili uskraćivanja mogućnosti za napredovanje

c) prijenosa dužnosti, promjene mjesta rada, smanjenja plaće, promjene radnog vremena

d) uskraćivanja mogućnosti za osposobljavanje

e) negativne ocjene rada ili preporuke za zapošljavanje

f) nametanja ili određivanja stegovne mjere, prijekora ili druge sankcije, uključujući financijsku sankciju

g) prisile, zastrašivanja, uznemiravanja ili izoliranja

h) diskriminacije, stavljanja u nepovoljni položaj ili nepravednog tretmana

i) uskrate ponude za sklapanje ugovora na neodređeno vrijeme, a za to su bili ispunjeni zakonski uvjeti, ako je radnik imao opravdano očekivanje da će mu isti biti ponuđen

j) nesklapanja uzastopnog ugovora o radu na određeno vrijeme u skladu s odredbama nacionalnog prava u području radnih odnosa, ili njegova prijevremenog raskida

k) prouzročenja štete, uključujući štetu nanesenu ugledu osobe, osobito na društvenim mrežama, ili financijskog gubitka, uključujući gubitak poslovanja i gubitak prihoda

l) negativnog označavanja na temelju neformalnog ili formalnog sektorskog sporazuma ili sporazuma koji se primjenjuje na cijelu industriju, što može značiti da osoba u budućnosti neće moći naći posao u tom sektoru ili industriji

m) prijevremenog raskida ugovora o nabavi robe ili usluga ili njegova poništavanja

n) poništavanja licencije ili dozvole

o) upućivanja na psihijatrijske ili liječničke procjene.

(3) Odredbe općeg ili pojedinačnog akta poslodavca te pravnog posla kojima se poslodavac osvećuje

 prijavitelju nepravilnosti ili povezanoj osobi zbog prijavljivanja nepravilnosti ili javnog

 razotkrivanja nemaju pravni učinak.

1. ***POSTUPAK PRIJAVLJIVANJA NEPRAVILNOSTI I POSTUPANJE PO PRIJAVI***

***VRSTE PRIJAVLJIVANJA NEPRAVILNOSTI***

Članak 6.

1. Prijavljivanje nepravilnosti može biti:
2. Unutarnje prijavljivanje nepravilnosti,
3. Vanjsko prijavljivanje nepravilnosti te
4. Javno razotkrivanje nepravilnosti.
5. Unutarnje prijavljivanje nepravilnosti predstavlja otkrivanje nepravilnosti Školi.
6. Vanjsko prijavljivanje nepravilnosti predstavlja otkrivanje nepravilnosti nadležnom tijelu.
7. Javno razotkrivanje nepravilnosti predstavlja otkrivanje nepravilnosti javnosti.
8. ***UNUTARNJE PRIJAVLJIVANJE NEPRAVILNOSTI***

***OBVEZA ŠKOLE GLEDE UNUTARNJEG PRIJAVLJIVANJA NEPRAVILNOSTI***

Članak 7.

Glede unutarnjeg prijavljivanja nepravilnosti Škola je obvezna:

* poduzeti sve potrebne radnje kako bi se osigurala mogućnost unutarnjeg prijavljivanja nepravilnosti,
* imenovati povjerljivu osobu i njenog zamjenika za unutarnje prijavljivanje nepravilnosti na prijedlog Radničkog vijeća ili sindikalnog povjerenika koji je preuzeo prava i obveze radničkog vijeća ili najmanje 20 % radnika Škole ako radničko vijeće ili sindikalni povjerenik koji je preuzeo prava i obveze radničkog vijeća nisu ustanovljeni u Školi,
* zaštititi prijavitelja nepravilnosti od osvete i poduzeti nužne mjere radi zaustavljanja osvete i otklanjanja njezinih posljedica,
* čuvati podatke zaprimljene u prijavi od neovlaštenog otkrivanja, osim ako to nije suprotno zakonu,
* osigurati uvjete za vođenje evidencije o prijavama,
* poduzeti mjere radi otklanjanja utvrđenih nepravilnosti.

***UVJETI ZA IMENOVANJE POVJERLJIVE OSOBE***

Članak 8.

1. Za povjerljivu osobu i njezinog zamjenika može biti imenovan radnik Škole koja ima ugovor o radu na neodređeno vrijeme.
2. Za povjerljivu osobu i njezinog zamjenika ne može biti imenovana osoba kojoj je izrečena mjera upozorenja na obveze iz radnog odnosa s mogućnošću otkaza ugovora o radu, izuzev ako nije istekao rok u kojem se izrečena mjera briše sukladno Kolektivnom ugovoru.

***IMENOVANJE POVJERLJIVE OSOBE***

Članak 9***.***

1. Povjerljivu osobu odnosno njenog zamjenika imenuje ravnatelj Škole odlukom najkasnije do 23. srpnja 2022. godine, uz prethodni pismeni pristanak kandidata.
2. Postupak imenovanja povjerljive osobe i njenog zamjenika pokreće ravnatelj pozivom na oglasnoj ploči Škole, kojom obavještava:
3. Radničko vijeće ili sindikalnog povjerenika koji je preuzeo prava i obveze radničkog vijeća da imaju pravo podnijeti prijedlog za povjerljivu osobu i njenog zamjenika ili
4. Radnike škole da najmanje 20 % radnika Škole ima pravo podnijeti prijedlog za povjerljivu osobu i njenog zamjenika ako radničko vijeće ili sindikalni povjerenik koji je preuzeo prava i obveze radničkog vijeća nisu ustanovljeni u Školi.
5. Rok za podnošenje prijedloga kandidata iz stavka 2. ovog članka ne može biti duži od 30 dana.
6. Prijedlog radnika iz stavka 2. točka b) ovog članka mora biti u pisanom obliku uz vlastoručne potpise radnika.
7. Ako za imenovanje povjerljive osobe odnosno njegovog zamjenika postoji više pravovaljanih prijedloga, za povjerljivu osobu odnosno njenog zamjenika bit će imenovana osoba koju je predložilo najviše radnika Škole.
8. U slučaju više pravovaljanih prijedloga iz stavka 5. ovog članka koji imaju jednaku podršku radnika, prednost će imati prijedlog koji je prvi zaprimljen.
9. Ravnatelj će povjerljivu osobu odnosno njenog zamjenika imenovati samostalno ukoliko izostane prijedlog Radničkog vijeća odnosno sindikalnog povjerenika koji je preuzeo prava i obveze radničkog vijeća odnosno najmanje 20 % radnika Škole.
10. Povjerljiva osoba i njezin zamjenik trebaju svoje dužnosti obavljati zakonito i savjesno i ne smiju zlouporabiti svoje ovlasti na štetu prijavitelja nepravilnosti.

***RAZRJEŠENJE POVJERLJIVE OSOBE***

Članak 10.

1. Povjerljivu osobu odnosno njenog zamjenika ravnatelj će razriješiti bez odgađanja na temelju prijedloga Radničkog vijeća ili sindikalnog povjerenika koji je preuzeo prava i obveze radničkog vijeća odnosno najmanje 20 % radnika Škole:
* kada povjerljiva osoba odnosno njen zamjenik ne obavlja svoju dužnost u skladu s odredbama ovog Pravilnika,
* kada povjerljiva osoba odnosno njen zamjenik povuče pismeni pristanak koji je dala za imenovanje,
* u slučaju prestanka radnog odnosa povjerljive osobe odnosno njenog zamjenika u Školi.
1. Odluka iz stavka 1. alineja 1. ovog članka obvezuje ravnatelja da razriješi imenovanu povjerljivu osobu odnosno njenog zamjenika i imenuje novu povjerljivu osobu odnosno njenog zamjenika u roku od 30 dana od donošenja odluke o razrješenju.
2. Do donošenja odluke o imenovanju nove povjerljive osobe, poslove povjerljive osobe obavlja njezin zamjenik, osim ako okolnosti upućuju na to da je potrebno imenovati treću osobu za privremeno obavlja poslove povjerljive osobe.

***ZAŠTITA POVJERLJIVE OSOBE***

Članak 11.

Povjerljiva osoba i njezin zamjenik imaju pravo na zaštitu sukladno članku 11. Zakona o zaštiti prijavitelja nepravilnosti ako učine vjerojatnim da je prema njima počinjena ili pokušana osveta ili im se prijetilo osvetom zbog zaprimanja prijave o nepravilnosti odnosno postupanja po zaprimljenoj prijavi.

***POSTUPAK UNUTARNJEG PRIJAVLJIVANJA NEPRAVILNOSTI***

Članak 12.

(1) Postupak unutarnjeg prijavljivanja nepravilnosti započinje dostavljanjem prijave povjerljivoj osobi.

(2) Povjerljiva osoba dužna je:

1. zaprimiti prijavu nepravilnosti i potvrditi primitak prijave u roku od sedam dana od dana

 primitka.

1. bez odgode poduzeti radnje iz svoje nadležnosti potrebne za zaštitu prijavitelja

 nepravilnosti.

3. poduzeti radnje radi ispitivanja nepravilnosti i dostaviti prijavitelju povratnu informaciju o prijavi u pravilu u roku od 30 dana, ali ne duljem od 90 dana od dana potvrde o primitku prijave ili ako potvrda nije poslana prijavitelju, nakon proteka sedam dana od dana podnošenja prijave.

4. bez odgode prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena u Školi.

5. bez odgode pisanim putem obavijestiti prijavitelja nepravilnosti o ishodu ispitivanja prijave.

6. pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama i ishodu postupanja u roku od 30 dana od dana odlučivanja o prijavi.

7. čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno posebnom zakonu.

8. pružiti jasne i lako dostupne informacije o postupcima za podnošenje prijave nadležnom tijelu za vanjsko prijavljivanje i, prema potrebi, institucijama, tijelima, uredima ili agencijama Europske unije nadležnim za postupanje po sadržaju prijave nepravilnosti.

(3) Škola ne smije utjecati ili pokušati utjecati na postupanje povjerljive osobe i njezina zamjenika prilikom poduzimanja radnji iz njihove nadležnosti potrebnih za zaštitu prijavitelja nepravilnosti.

(4) Povjerljiva osoba i njezin zamjenik moraju svoje dužnosti obavljati zakonito i savjesno i ne smiju zlouporabiti svoje ovlasti na štetu prijavitelja nepravilnosti.

(5) Ako je prijavu nepravilnosti kod Škole zaprimila osoba koja nije nadležna za postupanje po prijavi nepravilnosti, ista ju je dužna bez odgode i bez izmjena proslijediti povjerljivoj osobi uz zaštitu identiteta prijavitelja nepravilnosti i povjerljivosti podataka iz prijave.

***VOĐENJE EVIDENCIJE O PRIJAVAMA***

Članak 13.

(1) Povjerljiva osoba Škole vodi evidenciju o svakoj zaprimljenoj prijavi nepravilnosti, u skladu sa zahtjevima u pogledu povjerljivosti predviđenima u člancima 14., 15. i 16. Zakona o zaštiti prijavitelja nepravilnosti.

(2) Prijave se čuvaju u trajnom obliku sukladno nacionalnom pravu kojim je regulirana zaštita i obrada dokumentacije.

(3) Ako se za podnošenje prijave upotrebljava telefonski uređaj na kojem je moguće napraviti zvučni zapis ili drugi sustav glasovnih poruka na kojem je moguće napraviti zvučni zapis, povjerljiva osoba ima pravo evidentirati usmenu prijavu, uz suglasnost prijavitelja, na jedan od sljedećih načina:

 a) zvučnim zapisom razgovora u trajnom i dostupnom obliku ili

 b) potpunim i točnim prijepisom razgovora kojega izrađuje povjerljiva osoba.

(4) Ako se za podnošenje prijave upotrebljava telefonski uređaj na kojem nije moguće napraviti zvučni zapis ili drugi sustav glasovnih poruka na kojem nije moguće napraviti zvučni zapis, povjerljiva osoba ima pravo evidentirati usmenu prijavu u obliku točnog zapisa razgovora koji zapisuje povjerljiva osoba.

(5) Ako osoba zatraži sastanak s povjerljivom osobom u svrhu podnošenja prijave u skladu s člankom 15. stavkom 4. ovog Pravilnika, povjerljiva osoba uz suglasnost prijavitelja, osigurava vođenje potpune i točne evidencije sa sastanka u trajnom i dostupnom obliku.

(6) Povjerljiva osoba ima pravo evidentirati sastanak na jedan od sljedećih načina:

 (a) zvučnim zapisom razgovora u trajnom i dostupnom obliku ili

 (b) točnim zapisnikom sa sastanka koji izrađuje imenovani zapisničar.

(7) Povjerljiva osoba ponudit će prijavitelju mogućnost provjere i ispravka prijepisa poziva iz stavka 3. ovoga članka, zapisnika razgovora iz stavka 4. ovoga članka i zapisnika sa sastanka iz stavka 6. ovoga članka, kao i mogućnost potvrde točnosti potpisom.

***POSTUPCI RJEŠAVANJA PRIJAVE O NEPRAVILNOSTI***

Članak 14.

1. Ispitivanje prijave nepravilnosti može se provesti u postupku neposrednog rješavanja ili u ispitnom postupku.
2. Povjerljiva osoba može neposredno ispitati prijavu o nepravilnosti kad je podnositelj prijave naveo sve činjenice ili podnio potrebne dokaze na temelju kojih se može utvrditi pravo stanje stvari ili ako se to stanje može utvrditi na temelju općepoznatih činjenica ili službenih podataka kojima raspolaže povjerljiva osoba.
3. Kada je to nužno radi utvrđivanja činjenica i okolnosti koje su bitne za razjašnjenje pravog stanja stvari, kada u postupku sudjeluju osobe s protivnim interesima te radi omogućavanja osobama ostvarenja i zaštite njihovih prava i pravnih interesa, povjerljiva osoba provest će ispitni postupak.
4. U ispitnom postupku povjerljiva osoba će odrediti izvođenje dokaza kad nađe da je to potrebno radi razjašnjenja stvari te upotpuniti činjenično stanje i izvoditi dokaze o činjenicama koje prije nisu bile iznesene ili još nisu utvrđene, a potrebne su radi utvrđivanja pravog stanja stvari.
5. Nakon provedenog postupka, povjerljiva osoba donosi odluku o osnovanosti prijave te predlaže Školi poduzimanje mjera radi otklanjanja utvrđenih nepravilnosti.
6. Ako se nepravilnost može riješiti u Školi, ravnatelj će naložiti radniku u čiji opis poslova spada prijavljena nepravilnost, da poduzme radnje i postupke radi otklanjanja nepravilnosti te druge radnje kako se nepravilnost ne bi ponovila.
7. Ako se nepravilnost ne može riješiti u Školi, povjerljiva osoba će bez odgode prijavu o nepravilnosti proslijediti tijelima ovlaštenim na postupanje prema sadržaju prijave.
8. Za nadzor korištenja proračunskih sredstava koristit će se kontrolni mehanizmi propisani Zakonom o sustavu unutarnjih kontrola u javnom sektoru i Zakona o fiskalnoj odgovornosti.
9. Za nadzor korištenja sredstava fondova Europske unije koristit će se kontrolni mehanizmi predviđeni ugovorom o korištenju sredstava iz fondova Europske unije.
10. ***VANJSKO PRIJAVLJIVANJE NEPRAVILNOSTI***

***PRETPOSTAVKE ZA VANJSKO PRIJAVLJIVANJE NEPRAVILNOSTI***

Članak 15.

(1) Vanjsko prijavljivanje nepravilnosti je prijavljivanje nepravilnosti nadležnom tijelu.

(2) Prijavitelj nepravilnosti može prijaviti nepravilnost nadležnom tijelu za vanjsko prijavljivanje nepravilnosti:

– nakon što je prvo podnio prijavu kroz sustav unutarnjeg prijavljivanja ili

– izravno nadležnom tijelu za vanjsko prijavljivanje.

***NADLEŽNO TIJELO ZA VANJSKO PRIJAVLJIVANJE NEPRAVILNOSTI***

Članak 16.

1. Nadležno tijelo za vanjsko prijavljivanje nepravilnosti je pučki pravobranitelj (u daljnjem tekstu: Nadležno tijelo), koji nakon zaprimljene prijave poduzima radnje utvrđene zakonom te prijavu o nepravilnosti prosljeđuje tijelima ovlaštenim za postupanje prema sadržaju prijave.
2. Osim nadležnom tijelu iz stavka 1. ovog članka prijava nepravilnosti može se izravno podnijeti i tijelima ovlaštenim na postupanje prema sadržaju prijave sukladno posebnom zakonu i uspostavljenim sustavima otkrivanja i postupanja po nepravilnostima (u daljnjem tekstu: Ovlašteno tijelo).
3. Kada je Ovlaštenom tijelu iz stavka 2. ovog članka prijavu podnijela povjerljiva osoba Škole, a sukladno članku 12. stavak 2. točka 4. ovog Pravilnika, Ovlašteno tijelo je obvezno:
* u roku koji ne smije biti dulji od trideset (30) dana obavijestiti povjerljivu osobu u Školi o poduzetim radnjama glede prijave,
* roku od petnaest (15) dana podnijeti obrazloženo izvješće o konačnom ishodu postupanja temeljem prijave.
1. ***JAVNO RAZOTKRIVANJE NEPRAVILNOSTI***

***PRETPOSTAVKE ZA JAVNO RAZOTKRIVANJE NEPRAVILNOSTI***

Članak 17.

(1) Javno razotkrivanje nepravilnosti je otkrivanje nepravilnosti javnosti.

(2) Prijavitelj nepravilnosti koji javno razotkriva nepravilnost ima pravo na zaštitu u skladu sa Zakonom o zaštiti prijavitelja nepravilnosti ako je ispunjen jedan od sljedećih uvjeta:

1. osoba je prvo podnijela prijavu sustavom unutarnjeg i vanjskog prijavljivanja, ili izravno nadležnom tijelu za vanjsko prijavljivanje, ali u roku iz članka 12. stavka 2. točke 3. ovoga Pravilnika ili u roku iz članka 25. stavka 5. Zakona o zaštiti prijavitelja nepravilnosti nisu poduzete odgovarajuće mjere kao odgovor na prijavu ili ako

2. prijavitelj ima opravdan razlog vjerovati da:

 a) nepravilnost može predstavljati neposrednu ili očitu opasnost za javni interes, kao u slučaju krizne situacije ili rizika od nepopravljive štete ili

 b) u slučaju vanjskog prijavljivanja postoji rizik od osvete ili su izgledi da će se nepravilnost djelotvorno ukloniti niski zbog posebnih okolnosti slučaja.

1. ***PRIJELAZNE I ZAVRŠNE ODREDBE***

***SUDSKA ZAŠTITA PRIJAVITELJA NEPRAVILNOSTI***

Članak 18.

Prijavitelj nepravilnosti prema kojem je poduzeta štetna radnja u vezi s prijavom nepravilnosti ostvaruje pravo na sudsku zaštitu na način i u postupku utvrđenom Zakonom o zaštiti prijavitelja nepravilnosti.

***NEPOSREDNA PRIMJENA ZAKONA***

Članak 19.

Za pitanja odgovornost prijavitelja nepravilnosti u slučaju prijavljivanja ili javnog razotkrivanja, prava na zaštitu, uvjeta za zaštitu prijavitelja, pomoći prijavitelju nepravilnosti i povezanoj osobi, obveza zaštite identiteta, obrada osobnih podataka, zaštite povjerljivosti i druga pitanja važna za prijavu nepravilnosti i zaštitu prijavitelja nepravilnosti koja nisu uređena ovih Pravilnikom, neposredno se primjenjuje odredbe Zakona o zaštiti prijavitelja nepravilnosti.

***STUPANJE NA SNAGU I OBJAVLJIVANJE***

Članak 20.

1. Ovaj Pravilnik stupa na snagu osmog dana od dana objave na oglasnoj ploči i mrežnoj stranici Škole.

KLASA: 011-02/22-01/01

URBROJ: 2198-1-25-22-01

Lišane Ostrovičke, 13. lipnja 2022.g.

 Predsjednica Školskog odbora

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sandra Jurjević-Adžić

Ovaj Pravilnik objavljen je na oglasnoj ploči i mrežnoj stranici Škole dana 14. lipnja 2022. godine.

 Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Anita Gašparović, dipl.uč.